《历城贵君招游华不注是日轻阴微雨》
明代·凌义渠

孤峰冷插晚秋天，参错阴晴望更妍。独涌笋株青戛戛，小舒莲瓣净娟娟。

游情一往争危石，幽感频生触暗泉。醉上小舆归路暝，高低崖壑看平悬。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。